jkorsvik/nowiki_second_scrape_merged huggingface dataset:
Vindølbu

Vindølbu er en turisthytte i Vindøldalen i Trollheimen. Turisthytta tilhører Den norske turistforening og ligger nordvest i Trollheimen som et av bindeleddene mellom Fjordruta, rutenettet av turisthytter på Nordmøre, og Trollheimshytta midt i Trollheimen. 


== Fasiliteter ==
Hytta er selvbetjent, ulåst og kan brukes hele året. Hytta på 73 kvm har plass til 17 personer: 9 på 3 soverom, 2 på stua og 6 på hemser.


== Historikk ==
Hytta er ikke oppgitt på annet enn nye kart. Hytta ble bygget på dugnad i 2006. Den er delvis finanisert av finansmannen Olav Thon, som har vært engasjert i Fjordruta i Møre og Romsdal. 


== Adkomst ==
Vest for Røv (RV 65 ca 9 km øst for Skei i Surnadal) er det skiltet til Vindøldalen. Her er det bomvei ca 11 km til Pebua. Videre er det ca. 2,5 km langs vei til Langøysetra (fin sykkelvei) og deretter er det skiltet til sti til Vindølbu. Herfra er det rundt en halvtimes gange til hytta som ligger øverst i lia.


== Turmuligheter ==
I sørvest ligg Fruhøtta (1435 m) og Blånebba (1421 m), og rett over dalen Langøyfjellet (921 m) og Kufjellet (1005 m).
Fra Vindølbu er det merket rute til Hermannhytta/Setersetra over Bollen.
Sørover er det merket rute forbi Breiskarsetrene og innover Breiskaret til TT´s rute Gråsjøen – Trollheimshytta. Derfra går stien over Bosvasshøgda til Trollheimshytta. Ruta nordover er forbindelsesrute fra Trollheimen til søndre delen av Fjordruta.


== Referanser ==


== Eksterne lenker ==
Vindølbu, Ut.no
Vindølbu – Trollheimshytta, Ut.no
Vindølbu KNT
Voluspå, og andre norrøne helligtekster

Voluspå, og andre norrøne helligtekster er en bok i Bokklubbens serie Verdens Hellige Skrifter, utgitt i 2003. Boken er redigert av Gro Steinsland og inneholder norske og norrøne (dvs norsk/islandske) tekster som kaster lys over tro, tanker og kultus innen norrøn mytologi og norrøn religion, det vil si i Norge i før-kristen tid.


== Innhold ==
Tunesteinen
Den eldre Edda
Gudedikt: Voluspå; Håvamål; Grimnesmål; Skirnesmål; Loketretten; Trymskvadet; Balders drømmer; Rigstula
Heltedikt: Volundkvadet; Sigerdrivamål og flere dikt fra kretsen om Sigurd Fåvnesbane
Skaldediktning
Sønnetapet av Egil Skallagrimson fra Egils saga
Hákonarmál av Øyvind Skaldespiller
Leilighetsvise av Hallfred Vandrædaskald
Snorre-Edda
Prolog; Gylfaginning; Skaldskaparmål
Sagalitteraturen
Heimskringla
«Blot på Lade og Mære» fra Håkon den godes saga
«Olav Haraldsson møter Dale-Gudbrand» fra Olav den helliges saga
fra Eirik Raudes saga: «Torbjørg Lislevolves spådom» og «Leiv Eiriksson finner Vinland»
Volsetåtten
Kulisteinen


== Bibliografi ==
Voluspå, og andre norrøne helligtekster. Utvalg og innledende essay ved Gro Steinsland. Bokklubben, 2003. LXXI, 371 s. (Verdens Hellige Skrifter; 17) ISBN 82-525-4113-5
Christian Reif

Christian Reif (født 24. oktober 1984 i Speyer) er en tysk lengdehopper. Han representerer klubben ABC Ludwigshafen.
Han kom på niendeplass under VM i friidrett 2007, etter at han tidligere på året kom på åttendeplass under EM i friidrett innendørs 2007. 
Ved EM i friidrett 2010 i Barcelona vant han gull, med ny personlig rekord på 8,47 meter. 


== Eksterne lenker ==
(de) Christian Reif – Munzinger Sportsarchiv 
(en) Christian Reif – Olympics.com 
(en) Christian Reif – Olympic.org 
(en) Christian Reif – Olympedia 
(en) Christian Reif – Sports-Reference (OL-resultater – arkivert) 
(de) Christian Reif – Tysklands olympiske komité 
(en) Christian Reif – World Athletics 
(en) Christian Reif – European Athletic Association 
(en) Christian Reif – Diamond League 
(en) Christian Reif – Track and Field Statistics 
Sportschau – Christian Reif im Porträt
Den Kongelige Militaire Højskole (Danmark)

Den Kongelige Militaire Højskole ble grunnlagt av Frederik VI 3. mai 1830. I november samme år ble de første studentene tatt opp. 
Ved opprettelsen av Den Kongelige Militaire Højskole fikk Danmark sin første militærvitenskapelige offisersutdannelse. Høyskolen var en forløper for dagens Forsvarsakademiet.
De første årene holdt skolen til i Gjethuset i København, på stedet hvor Det Kongelige Teater ligger i dag.


== Eksterne lenker ==
Forsvaret.dk
Andrijana Vuckovic

Andrijana Vuckovic (født 18. oktober 1983 i Serbia) er en klassisk pianist, produsent, og grunnlegger og eier av Kolibri Musikkakademi. 


== Utdanning og arbeid ==
Hun har en bachelor og master i utøvende piano og musikkpedagogikk fra  Musikkakademiet i Beograd, Serbia, hvor hun studerte fra 2001 til 2006. Senere har hun gjennomført mastergradstudier i utøvende piano ved Barratt Due musikkinstitutt med professor Jiří Hlinka.
Vuckovic har mer enn 10 års erfaring med undervisning av elever i Norge og utlandet og er godkjent pedagog av Oslo Musikklærerforening. 
Hun har vært klaverprofessor og akkompaganatør for strykere og sangere ved Srednja muzicka skola u Smederevu og Srednja muzicka skola u Lazarevcu (videregående musikkskoler), pianist ved Kunsthøgskolen i Oslo og ved Den Norske Opera & Ballett.
I 2010 startet hun Kolibri Musikkakademi.


== Eksterne lenker ==
Kolibri Musikkakademi https://web.archive.org/web/20150620043922/http://www.kolibrimusikkakademi.no/content/kontakt-oss https://web.archive.org/web/20150620043922/http://www.kolibrimusikkakademi.no/content/kontakt-oss kolibrimusikkakademi.no kolibrimusikkakademi.no https://web.archive.org/web/20150620043922/http://www.kolibrimusikkakademi.no/content/kontakt-oss
musikkpedagogene.no http://www.musikkpedagogene.no/pedagogsok/teacher/126 Arkivert 20. juni 2015 hos Wayback Machine.
omlf.no http://omlf.no/kontakt_oss_styret_2015_16/ Arkivert 20. juni 2015 hos Wayback Machine.
Odd Brandsegg

Odd Arne Brandsegg (født 19. juli 1948 i Målselv) er en svensk tidligere skihopper som representerte Njurunda IK.
Han deltok i den tysk-østerrikske hoppuka fra 1974 til 1977, og ble nummer 25 sammenlagt i 1975/76. Hans beste enkeltresultat var 15.-plass i Oberstdorf 30. desember 1976.
Han var med i VM i 1974 og 1978. Sine beste plasseringer fikk han i Lahtis i 1978, der han ble nummer 26 i storbakken, nummer 29 i normalbakken og var på det svenske laget som ble nummer 6 (av 10 lag) i lagkonkurransen. I OL i 1976 ble han nummer 25 i storbakken og nummer 41 i normalbakken. Han ble nummer 22 i VM i skiflyging i Vikersund i 1977.
Odd Brandsegg ble svensk mester tre ganger. Han vant mesterskapet i normalbakke i 1976, og både normalbakke og storbakke i 1977.


== Referanser ==


== Kilder ==
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Sports Reference: Odd Brandsegg Arkivert 23. desember 2009 hos Wayback Machine.
Svenska Skidförbundet: Backe/nordisk kombination


== Eksterne lenker ==
(en) Odd Brandsegg – Olympedia 
(en) Odd Brandsegg – Sports-Reference (OL-resultater – arkivert) 
(sv) Odd Brandsegg – Sveriges olympiske komité 
(en) Odd Brandsegg – FIS (skihopping)
Sigerdrivamål

Sigerdrivamål (norrønt: Sigrdrífumál) eller Brynhildarljóð er et heltedikt fra Den eldre Edda; det er det første av diktene i syklusen om Sigurd Fåvnesbane.
Diktet, som er skrevet i fornyrdislag, skildrer et møte mellom Sigurd og valkyrien Sigerdriva. Sigurd rir gjennom en ild-ring for å befri et menneske som ligger bundet der inne. Kvinnen er Sigerdriva, som er slått med søvnmagi av Odin. Som takk for Sigurds hjelp innvier hun ham i runekunstens magi. 
Møtet mellom de to er også skildret i Volsungesagaen. 


== Referanser ==
Wilhelm Leichum

Wilhelm Leichum (født 12. mai 1911 i Neu-Isenburg i storhertugdømmet Hessen i Det tyske rike, død 19. juli 1941 nær Gorkij i Sovjetunionen) var en tysk friidrettsutøver. Han konkurrerte særlig i lengdehopp og 100 meter sprint, og representerte klubben MTV Wünsdorf i Zossen. 
Han konkurrerte for Tyskland i OL i Berlin i 1936, på 4 x 100 meter stafett, der han vant bronse sammen med lagkameratene Erich Borchmeyer, Erwin Gillmeister og Gerd Hornberger. Han ble også nummer 4 i lengde. Han ble europamester i lengde både i 1934 og 1938.
Leichum ble drept i nærheten av Gorki i kampene på Østfronten under andre verdenskrig.


== Eksterne lenker ==
(en) Wilhelm Leichum – Olympedia 
(en) Wilhelm Leichum – Sports-Reference (OL-resultater – arkivert) 
(en) Wilhelm Leichum – Track and Field Statistics
Oberursel stasjon

Oberursel stasjon er en stasjon på Homburgbanen, den blir også betjent av Frankfurts undergrunnsbane. 
Frem til 1984 hadde stasjonen et forbindelsesspor mellom jernbanen og bybanen. Sporet ble brukt til godstrafikk på bybanen, de viktigste kundene var Heddernheimer Kupferverke og Motorenfabrik Oberursel, sistnevnte er i dag del av Rolls-Royce plc. Bybanen har et vendeanlegg ved stasjonen.


== Eksterne lenker ==
(de) Offisielt nettsted 
(en) Oberursel Bahnhof – kategori av bilder, video eller lyd på Commons
Kamla Persad-Bissessar

Kamla Persad-Bissessar (født 22. april 1952 i Siparia) var statsminister i Trinidad og Tobago i Karibia fra 2010 til 2015. Hun var landets første kvinnelige statsminister.
Persad-Bissessar er den politiske lederen av partiet United National Congress, og hun er leder over People's Partnership som er en koalisjon av fem partier, som ble dannet før valget den 24. mai 2010. Hun var den første kvinnen som ble utnevnt til justisminister, fungerende statsminister, og leder for opposisjonen i Trinidad og Tobago. Hun ble politisk leder for opposisjonen United National Congress i 2010. 
Persad-Bissessar ble uteksaminert fra Iere High School og gikk videre med sine studier ved universitetet i Karibia, Norwood Technical College i England og senere til Hugh Wooding Law School. I 2006 ble hun tildelt en Executive Master in Business Administration (EMBA) fra Arthur Lok Jack Graduate School of Business i Trinidad. 
Etter å ha avsluttet sine studier begynte Persad-Bissessar på læreryrket. Hun underviste ved St. Andrew High School i Kingston i Jamaica og på Mona Campus i Jamaica. Senere underviste hun ved St. Augustine campus ved University of the West Indies i Trinidad. På Jamaica College of Insurance var hun også ansatt som foreleser. Etter å ha jobbet som lærer i seks år begynte Persad-Bissessar som advokat. 
Persad-Bissessar har fungert som medlem av parlamentet for valgkretsen Siparia siden 1995. Hun satt også som fungerende justisminister en stund i 1995. Da partiet United National Congress dannet regjering den 22. desember 2000, hun ble tatt i ed som minister for utdanning.
Hun ble tatt i ed som statsminister den 26. mai 2010 og ble dermed landets første kvinnelige statsminister.


== Referanser ==
Museene i Sør-Trøndelag

Museene i Sør-Trøndelag AS (MiST) er det felles driftsselskapet til de konsoliderte museene i den sørlige delen av Trøndelag. MiST ble etablert 16. desember 2008. 
Museene som inngår i virksomheten er:

Museet Kystens Arv, Stadsbygd
Kystmuseet i Sør-Trøndelag, Fillan
Orkla Industrimuseum, Løkken verk
Rockheim, Trondheim
Trondheim Kunstmuseum
Trøndelag Folkemuseum Sverresborg, Trondheim
Ringve, Trondheim
Rørosmuseet, Røros
Nordenfjeldske Kunstindustrimuseum, Trondheim


== Museumsforlaget ==
Museumsforlaget er et norsk nisjeforlag som utgir bøker om kulturarv. Forlaget satser på historie, arkeologi og andre fag som forteller om fortid og nåtid for framtida. Museumsforlaget er eid av Museene i Sør-Trøndelag (MiST) og har kontor i Trondheim. Forlaget ble startet opp i 2013.


== Se også ==
Museet Midt er regionmuseum for Namdalen
Stiklestad Nasjonale Kultursenter er regionmuseum for Innherred og Stjørdalen


== Eksterne lenker ==
(no) Offisielt nettsted 
DigitaltMuseum/
Museumsforlaget
Jan W. Dietrichson

Jan Waldemar Dietrichson (født 16. mai 1927 i Oslo, død 10. oktober 2019 samme sted) var en norsk filolog og professor i allmenn litteraturvitenskap ved UiO.Han ble Bachelor of Arts ved Cornell University i 1949 og Master of Arts ved Harvard University i 1950, deretter cand.philol. ved Universitetet i Oslo i 1953. Han arbeidet deretter som redaksjonssekretær for Gyldendal Norsk Forlag 1952-1962. Han ble dr.philos. med avhandlingen The Image of Money in the American Novel of the Gilded Age i 1969. Han var senere lektor/amanuensis ved Universitetet inntil han i 1993 ble professor i allmenn litteraturvitenskap.Han oversatte og skrev innledninger til blant annet engelske middelalderverk, som Beowulfkvadet (1976), Sir Gawain og den grønne ridder (1988), Tundals visjon (1984/2009), Samuel Taylor Coleridges litteraturkritikk (2005), Troilus og Criseyde (2010).
Han var også aktiv i Oslo Høyre og tillitsvalgt i Forskerforbundet.


== Referanser ==
Ivan Ukhov

Ivan Sergejevitsj Ukhov (russisk: Иван Сергеевич У́хов, født 4. april 1986 i Tsjeljabinsk) er en russisk friidrettsutøver. Han konkurrerte tidligere i diskos, men byttet i 2005 til høydehopp, og han forbedret seg fra 2,10 til 2,30 i løpet av 2005.


== Karriere ==


=== 2006/2007 ===
I 2006 oppnådde Ukhov en personlig rekord på 2,33 meter, i Langen. Han hoppet 2,39 innendørs i Moskva 28. januar 2007 (nasjonal rekord), noe som rangerte ham på delt sjetteplass blant de beste innendørs høydehoppere gjennom tidene.


=== 2008/2009 ===
I september 2008 fikk Ukhov mye negativ oppmerksomhet ettersom han deltok under et internasjonalt stevne i Lausanne i åpenbart beruset tilstand. Han greide ikke et eneste gyldig hopp og tilstod senere at han hadde drukket Red Bull og vodka før konkurransen. Hann fikk en sterk advarsel av IAAF, men slapp en offisiell utestenging. Han deltok ikke i IAAF Gand Prix møter resten av sesongen. 
Ukhov kom sterk tilbake for innendørssesongen 2009 og hoppet i Athen 25. februar 2,40 m, en ny russisk rekord, og årsbeste i verden. Han forbedret også sin utendørsrekord 25. juli 2009 under det russiske mesterskapet i Tsjeboksary, da han vant med høyden 2,35. 


=== 2010/2011 ===
I mars 2010 vant Ukhov VM innendørs i Doha, Qatar med 2,36 m. Han klarte ikke å slå landsmannen Aleksander Shustov under EM i friidrett 2010 i Barcelona. Han var likevel den klart beste høydehopperen gjennom sesongen, noe han bekreftet med å vinne i fire av  sju Diamond League stevner og dermed også sammenlagt. 
Ukovs høyere hopp leverte han stort sett innendørs. Også i 2011 hadde han en bra innendørssesong med tre hopp over 2,38 m, deriblant seieren i EM innendørs i Paris i mars.  


=== 2019 ===
1. februar 2019 ble OL-gullmedaljevinneren Ivan Ukhov fratatt medaljen ved en domsavsigelse. Medaljene er foreløpig ikke fordelt på nytt.


== Referanser ==


== Eksterne lenker ==
(de) Ivan Ukhov – Munzinger Sportsarchiv 
(en) Ivan Ukhov – Olympics.com 
(en) Ivan Ukhov – Olympic.org 
(en) Ivan Ukhov – Olympedia 
(en) Ivan Ukhov – Sports-Reference (OL-resultater – arkivert) 
(en) Ivan Ukhov – World Athletics 
(en) Ivan Ukhov – Diamond League 
(en) Profil hos All-Athletics.com Arkivert 19. august 2014 hos Wayback Machine.
Knut Jørgen Brodahl

Knut Jørgen Brodahl (født 18. april 1985) er en norsk skytter som representerer Fana skytterlag.Brodahl ble skytterkonge på Landsskytterstevnet 2010 på Elverum. Han skjøt 249 poeng i hovedskytingen og var to poeng foran de nærmeste konkurrentene. Brodahl taklet presset og skjøt fullt hus, 100 poeng i finalen. Knut Jørgen Brodahl sin fetter, Arild Brodahl, ble skytterkonge i 2001.


== Referanser ==
Mijiu

Mijiu (kinesisk: 米酒, pinyin: Mǐjiǔ, Wade-Giles: Mi-chiu, «risvin») er en kinesisk risvin, jaget fra kleberis. Som fermentert drikke kategoriseres den som en form for huangjiu. Den er som regel helt klar og litt søtlig, likesom sitt japanske motstykke sake. Alkoholgehalten er på mellom 12% og 20%.
Mijiu drikkes vanligvis varm, likesom japansk sake, og den benyttes også i kinesisk matlaging. 
Risvinen kan destilleres videre til en sterkere variant, som kalles risbaijiu (米白酒; pinyin: Mǐbáijiǔ).
En ikkefiltrert form som inneholder hele riskorn kalles jiuniang eller laozao.


== Referanser ==
Fiskesaus

Fiskesaus er en smaksetter som produseres av fermentert fisk. Uttrykket benyttes for å beskrive et stort antall produkter som har vært kjent i forskjellige kulturer tildels i årtusener. Fiskesaus benyttes i sørøstasiatisk og sørkinesisk matlaging, på samme måte som soyasaus brukes i Japan og Korea. I Sørøst-Asia benyttes den også som dypp for fisk, reker, svinekjøtt og kylling. 


== Sorter ==
Noen fiskesauser lages av rå fisk, andre av tørket fisk; noen av utelukkende en sort fisk, andre av en blanding inklusive skalldyr; noen av hele fisken, andre kun av fiskeblodet eller innvollene. Noen sauser inneholder bare fisk og salt, andre er tilført urter og krydder. Fiskesaus som bare har gjæret en kortere tid har en sterk fiskesmak. Med lengre fermentering minsker denne smaken, og sausen får en mer nøtte- og ostelignende smak.


=== Øst-Asia ===
Asiatisk fiskesaus lages ofte av ansjos, salt og vann, og må benyttes med forsiktighet på grunn av dens sterke smak. Den vietnamesiske varianten kalles nước mắm, og dens thailandske motstykke kalles nam pla (น้ำปลา). I Kina heter den yúlù (魚露), i Korea yeotgal (엿갈), i Indonesia kecap ikan og på Filippinene heter den patis. I Japan brukes tre typer fiskesauser; shottsuru i Akitaprovinsen, ishiru i Ishikawaprovinsen og ikanago-jōyu i Kagawaprovinsen.
Den indonesiske halvflytende fiskpastan trasi, den kambodsjanske prahok, den malaysiske belacan, som kalles «teglsteiner» og lages av gjæret krill, er noen andre populære varianter. 
Laotisk fiskesaus, padek, lages utelukkende av ferskvannsfisk.


=== Europa ===

En lignende fiskesaus var vanlig i det gamle romerske kjøkken. På latin het den garum eller liquamen. Den fantes i mange varianter, for eksempel oxygarum (som var blandet med eddik), meligarum (blandet med honning), osv.
Garum var en av handelsvarene fra Hispania Baetica. 
Den opprinnelige Worcestershiresausen, som ble ført til England fra India, var et lignende produkt.


== Eksterne lenker ==
Phu Quoc Fish Sauce – Nam Huong Producer
Phu Quoc
Fish Sauce – How it is Made, av Kasma Loha-unchit, en i USA bosatt thailsndsk matlagingslærer og forfatter.
Garum!
Trønder-Rock

Trønder-Rock er en samleplate med diverse Trønderrock-artister. Albumet ble utgitt i 1982, og artister som var med, var blant annet Prudence, Åge Aleksandersen og Sambandet, Terje Tysland. Albumet lå 2 uker på VG-lista og endte med 17.-plass som beste plassering.


== Sporliste ==
Side 1

Prudence: «Æ e trønder æ»
Prudence: «What Man Has Made of Man»
Prudence: «Lost in the Forest»
Vømmøl Spellmannslag: «Høvlerivisa»
Vømmøl Spellmannslag: «Peder og hammarforsens brus»
Vømmøl Spellmannslag: «Spæll åt mæ»
Prudence: «Takk te dokk»Side 2

Åge Aleksandersen: «Langt igjen te Royal Albert Hall»
Arbeidslaget hass K. Vømmølbakken: «Da augan va blå»
Terje Tyslands Ohh-la-la-lag: «Ka e du så gla fer»
Heimevernslaget: «Mattis og 1905»
Terje Tyslands Ohh-la-la-lag: «Send mæ en øl»
Åge Aleksandersen & Sambandet: «Suttekluten»Side 3

Terje Tyslands Ohh-la-la-lag: «Vilt kjør og stor stas»
Åge Aleksandersen & Sambandet: «14 pages»
Heimevernslaget: «Ilsvikøra»
Åge Aleksandersen & Sambandet: «Lørdagskveill'n»
Heimevernslaget: «Trekkspellserjanten»
Terje Tysland: «Kjærlighetsvise»Side 4

Åge Aleksandersen & Sambandet: «Norge mitt Norge»
Hans Rotmo: «Vårres jul»
Terje Tysland: «Ringdans»
Åge Aleksandersen & Sambandet: «Berre liv»
Terje Tysland og The Game: «Storm over åsen»
Hans Rotmo & Valley Boys: «Valley boys»
Gweilo

Gweilo (eller Gwai-lo) er et kantonesisk ord bestående at to kinesiske tegn, 鬼佬, som benyttes nedsettende og ofte klart rasistisk om hvite vestlige, som regel menn, altså om menn av «den hvite rase».
Det første av de to kinesiske tegnene betyr demon, ånd, spøkelse (鬼); det andre (佬) betyr individ.
Et nytt og bedre liv!

Et nytt og bedre liv! er en musikk-EP av Kjøtt, utgitt i 1980. Andreopplaget ble trykket samme år. De to utgivelelsene skiller seg fra hverandre ved at omslaget på førsteopplaget er rosa/lilla og svart, mens omslaget på andreopplaget er svart og hvitt. En utbrett med tekster og bilder fulgte også med på begge utgivelsene. Utgivelsen ble spilt inn i St. Olavs gate, Oslo i desember året før.


== Sporliste ==
Side 1

«Nei, nei, nei» (Michael Krohn )
«Flue» (Helge Gaarder)Side 2

«Blålys» (Gaarder)
«Et nytt og bedre liv» (Krohn)


== Personell ==
Følgende personell er oppgitt på baksiden av omslaget.


=== Musikere ===
Helge Gaarder - Vokal
Per Tro - Bassgitar
Michael Krohn - Trommer
Erik Aasheim - Gitar
Jøran Rudi - Gitar


=== Produksjon ===
Kjøtt - Produsent, miks og layout
Alf Christian Hvidsteen - Lydtekniker og miks


== Referanser ==
Etnofaulisme

Etnofaulisme er ringeaktende eller nedsettende betegnelser for folkegrupper. Ordet er et nyord dannet etter det engelske ethnophaulism som ble laget i 1944 av Abraham Aron Roback. Ordet er sammensatt av to greske ord, ethnos («folk») og phaulos, «ringe, verdiløs, slett». Betegnelsen er ikke blitt særlig benyttet, skjønt det er i noen grad kjent i tysk og nederlandsk.


== Se også ==
Etnonym
Innbyggernavn


== Referanser ==


== Litteratur ==
Irving L. Allen: The Language of Ethnic Conflict. Social Organization and Lexical Culture. New York 1983
Jeff Greenberg, S. L. Kirkland, Tom Pyszcynski: «Some Theoretical Notions and Preliminary Research Concerning Derogatory Ethnic Labels», i: Geneva Smitherland-Donaldson, Teun A. van Dijk (utg.): Discourse and Communication. Detroit 1988, Ss 74-92
Manfred Markefka: Vorurteile – Minderheiten – Diskriminierung. Ein Beitrag zum Verständnis sozialer Gegensätze. 7. opplag, Luchterhand Verlag Neuwied, Kriftel, Berlin 1995, ISBN 3-472-01935-2, s. 35ff
Erdman B. Palmore: «Ethnophaulism and Ethnocentrism,» i: Milton E. Barron: Minorities in a Changing World. New York, 1967205-210
Kjøtt (album)

Kjøtt er en 12" med Kjøtt, utgitt i 1980. Dette var bandets andre plateutgivelse, utgitt på deres eget plateselskap, Flesh Records. Utgivelsen regnes som en klassiker i norsk rocks historie.


== Sporliste ==
«Elektrisk»
«Mannen på taket»
«Primitiv»
«Nå vil jeg ikke leke med teitinger mer»
«Kloning»
«Urbane problemer»
«Jeg vil bli som Jesus»


== Medvirkende ==


=== Kjøtt ===
Helge Gaarder - Vokal
Per Tro - Bassgitar
Michael Krohn - Trommer
Erik Aasheim - Gitar
Jøran Rudi - Gitar


=== Øvrige ===
Haakon Manheim - tekniker
Cato Langnes - mastering
Jon Rognlien - coverdesign


== Eksterne lenker ==
Om albumet, fra nettstedet rockipedia.no
Bear Island

Bear Island har flere betydninger:


== Populærkultur ==
Bear Island, en kriminalroman fra 1971 skrevet av Alistair MacLean.
Operasjon Bjørnøya (Bear Island), en britisk filmthriller fra 1979 basert på boka til Alistair MacLean.


== Geografi ==
Bear Island, en engelsk benevnelse på Bjørnøya
Yunnanuniversitetet

Yunnanuniversitetet (kinesisk: 云南大学, pinyin: Yunnan Dàxué) er et universitet grunnlagt i 1922 i Kina. Det har sete i Kunming, hovedstaden i provinsen Yunnan. 
Yunnanuniversitetet tilhører Prosjekt 211, gtruppen universiteter som defineres som særlig prioriterte av myndighetene. Det hadde i 2005 rundt 20.000 studenter og over 2.000 vitenskapelig ansatte.  


== Eksterne lenker ==
Hjemmesider